# **ประกาศมหาวิทยาลัยเกษตรศาสตร์ วิทยาเขตกำแพงแสน**

**เรื่อง การรับสมัครทุนสนับสนุนการวิจัยของนิสิตระดับบัณฑิตศึกษา**

**วิทยาเขตกำแพงแสน**

# เพื่อให้นิสิตระดับบัณฑิตศึกษา ของมหาวิทยาลัยเกษตรศาสตร์ วิทยาเขตกำแพงแสน ได้สร้างสรรค์ผลงานวิจัยที่มีคุณภาพ สามารถตีพิมพ์ในวารสารวิชาการ และสามารถนำไปพัฒนาใช้ประโยชน์ จึงได้ประกาศการให้ทุนสนับสนุนการวิจัยของนิสิตระดับบัณฑิตศึกษา มหาวิทยาลัยเกษตรศาสตร์ วิทยาเขตกำแพงแสน ดังนี้

คุณสมบัติของผู้รับทุน

1. มีสถานภาพเป็นนิสิตระดับปริญญาโท และปริญญาเอก ของมหาวิทยาลัยเกษตรศาสตร์ วิทยาเขตกำแพงแสน ที่อยู่ระหว่างการดำเนินงานวิจัย และดำเนินงานมาแล้วไม่น้อยกว่าร้อยละ ๔๐
2. เป็นผู้มีความประพฤติดี ไม่สร้างความเสื่อมเสียชื่อเสียงให้กับมหาวิทยาลัย

เงื่อนไขการให้ทุน

1. เป็นนิสิตระดับบัณฑิตศึกษา ของมหาวิทยาลัยเกษตรศาสตร์ วิทยาเขตกำแพงแสน ที่อยู่ระหว่างดำเนินโครงการวิจัย ขอรับและยื่นใบสมัครที่กองบริหารการวิจัยและบริการวิชาการ ตั้งแต่วันที่

๑-๑๕ พฤษภาคม ๒๕๖๒ ระหว่างเวลาราชการ (หมายเลขโทรศัพท์ ๐๙๘-๒๖๙๙๒๒๕ ภายใน ๓๖๕๐,๓๖๕๓)

1. มีการดำเนินงานวิจัยแล้วไม่น้อยกว่าร้อยละ ๔๐ แต่ขาดทุนสนับสนุนการดำเนินงานวิจัย หรือไม่เพียงพอต่อการดำเนินงาน ทั้งนี้ต้องมีอาจารย์ที่ปรึกษารับรองผลการดำเนินงานวิจัย
2. วงเงินทุนวิจัย ไม่เกิน ๒๕,๐๐๐.๐๐ บาท (สองหมื่นห้าพันบาทถ้วน) ต่อทุน จำนวนไม่เกิน ๓ ทุน ทั้งสายวิทยาศาสตร์และสังคมศาสตร์
3. พิจารณาจัดสรรทุน โดยคณะกรรมการพิจารณาจัดสรรทุนสนับสนุนการวิจัยของนิสิตระดับบัณฑิตศึกษา วิทยาเขตกำแพงแสน
4. การอนุมัติทุนเป็นอำนาจของรองอธิการบดีวิทยาเขตกำแพงแสน

ข้อกำหนดหลังผ่านการคัดเลือกให้รับทุน

1. ผู้รับทุนต้องนำผลงานวิจัยที่ดำเนินการแล้วเสร็จ ผ่านการสอบโครงร่างวิทยานิพนธ์ หรือหัวข้อวิทยานิพนธ์แล้ว เสนอตีพิมพ์ในวารสารอิเล็กทรอนิกส์ของมหาวิทยาลัยเกษตรศาสตร์ วิทยาเขตกำแพงแสน (วารสารวิทยาศาสตร์และเทคโนโลยี หรือวารสารสังคมศาสตร์และศิลปศาสตร์)

ประกาศ ณ วันที่ ๒๖ เมษายน พ.ศ. ๒๕๖๒

 .

(รองศาสตราจารย์ นายสัตวแพทย์ ดร.อนุชัย ภิญโญภูมิมินทร์)

รองอธิการบดีวิทยาเขตกำแพงแสน

ปฏิบัติหน้าที่แทนอธิการบดีมหาวิทยาลัยเกษตรศาสตร์